《四月六日绝粮用银盏易谷作诗别之》
宋代·舒岳祥

从此与君别，临行更一倾。
纵令愁作海，谁送酒如渑。
已悟兴亡理，空留物我情。
不知陶靖节，何物了平生。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。